వారానికో రోజు సేవకు - అచ్చంగా తెలుగు
Home సంపాదకీయం వారానికో రోజు సేవకు
8:41 PM సంపాదకీయం,
మన చుట్టూ ఉన్న ఎంతో మందితో పోలిస్తే, దైవం మనకు వాళ్ళకంటే మెరుగైనవి ఎన్నో ఇచ్చారని గమనిస్తాము. సిరివెన్నెల గారు 'ఎప్పుడూ ఒప్పుకోవద్దురా ఓటమి' అనే గీతంలో చెప్పినట్లు 'దేహముంది ప్రాణముంది నెత్తురుంది సత్తువుంది ఇంతకన్న సైన్యముండునా ?' అన్న వాక్యం తలచుకుంటే... మనకు దైవం ఇచ్చిన సంపదలతో పాటు, ఏ అనారోగ్యము లేని దేహం కూడా ఒక గొప్ప పేన్నిధేనని తెలుస్తుంది. మరి దైవం నుంచి ఇన్ని వరాల్ని, సమాజం నుంచి ఎన్నో లాభాల్ని పొందిన మనం, తిరిగి ఆ సమాజానికి ఎంతో కొంత ఇవ్వాల్సిన అవసరం ఎంతైనా ఉంది కదా.
వారానికి ఒక్క రోజైనా, మన ఇష్టదైవాన్ని కొలిచేందుకు ఆలయానికి వెళ్తూ ఉంటాము కదా. అలాగే వారానికి ఒకరోజు మనం సేవకు, దానానికి కేటాయించాలి. ఆర్తులు, దానం ఆశించేవారు, మనల్ని వెతుక్కుంటూ రారు. మనమే మన చుట్టూ ఉన్న పరిసరాల్ని గమనించాలి. ఎక్కడ సేవ చేసే అవకాశం ఉంటే, అక్కడకు వెళ్లి, అవసరాన్ని బట్టి సహకరించాలి.
'తిండి లేనివారికి తిండి, బట్ట లేనివారికి బట్ట ఇవ్వు, దైవం ఎంతో సంతోషిస్తారు' అన్నారు షిర్డీ సాయి. 'ప్రార్ధించే పెదవుల కంటే, సహాయం చేసే చేతులే మిన్న' అన్నారు సత్యసాయి బాబా గారు. 'ఉన్నవాడికి ఏమిటయ్యా పెట్టేది, లేనివాడికి పెట్టండి, అప్పుడే దైవం ఆనందిస్తారు,' అన్నారు అవధూత వెంకయ్య స్వామి. 'సమాజం నుంచి లాభాన్ని పొంది, చదువుకుని, ఉద్యోగస్తులై, తిరిగి ఆ సమాజానికి ఏమీ ఇవ్వనివారు దేశ ద్రోహులు అవుతారు' అన్నారు స్వామీ వివేకానంద.
'మానవాళి శ్రేయస్సు కోసం నిరంతరం ప్రార్ధించే పెదవులు, సాయం చేసే చేతులు రెండూ పవిత్రమైనవే. దాతలు గ్రహీతల పట్ల వినమ్ర భావంతో, నేరుగా ఆ దైవానికే ఇస్తున్నట్లుగా దానం చేస్తూ, మనం ఇచ్చినది తీసుకున్నందుకు వారికి కృతఙ్ఞతలు చెప్పాలి.' అంటారు మా పూజ్య గురుదేవులు వి.వి.శ్రీధర్ గురూజీ. 'దానం చెయ్యడానికి కావలసింది, బోలెడంత డబ్బు కాదు, ఇవ్వాలన్న మనసు' అని కూడా వారు చెప్పారు.
ఏ సద్గురువులు చెప్పినా, అవధూతలు చెప్పినా, ఉన్నంతలో సొంతలాభం కొంత మాని, దానం చెయ్యమనే. వారానికి ఒకరోజు కాస్త ప్రసాదం స్వయంగా వండి పంచడం, చాక్లెట్ లు, బిస్కెట్ లు పంచడం ఎవరైనా తేలిగ్గా చెయ్యవచ్చు. ఇదొక తప్పనిసరి కార్యక్రమంగా మొదలుపెట్టాలి. అనాధ పిల్లలతో, వృద్ధులతో కాస్త సమయం గడపాలి. ఎంతో విలాసవంతమైన జీవితం గడిపే కొంతమంది నటులు, కళాకారులు కూడా ఇటువంటి సేవా కార్యక్రమాల్లో పాల్గొనడం మనం చూస్తూ ఉంటాము. మనం కూడా నిండు మనసుతో ఆలోచిస్తే, ఈ దిశగా ఒక్క అడుగు వేసే ప్రయత్నం చేస్తే, తప్పకుండా త్వరలోనే సఫలీకృతులం కాగలం. ఉన్నంతలో నవ్వులు పంచే ప్రయత్నం ఈ రోజు నుంచే ప్రారంభిద్దాము.
హరివిల్లు వర్ణాల వంటి ఏడు కధలతో, అనేక ఆధ్యాత్మిక అంశాలు, ప్రత్యేక వ్యాసాలతో, దారావాహికలతో వచ్చిన ఈ సంచిక ఎప్పటిలాగే మిమ్మల్ని అలరిస్తుందని భావిస్తున్నాము. మీ దీవెనలను కామెంట్స్ రూపంలో అందిస్తారు కదూ.
varaniko roju sevaku - achangaa telugu
Home sampaadakeeyam varaniko roju sevaku
8:41 PM sampaadakeeyam,
mana chuttu unna entho manditho poliste, daivam manaku vallakante merugainavi enno icharani gamanistamu. sirivennela gaaru 'eppuduu oppukovaddura otami' ane geetamlo cheppinatlu 'dehamundi praanamundi netturundi sattuvundi intakanna sainyamundunaa ?' anna vaakyam talachukunte... manaku daivam ichina sampadalatho paatu, e anaarogyamu laeni deham kuudaa oka goppa pennidhenani telustundi. mari daivam nunchi inni varaalni, samajam nunchi enno laabhaalni pondina manam, tirigi aa samaajaaniki entho kontha ivvaalsina avasaram entainaa undi kada.
vaaraaniki okka rojaina, mana ishtadaivaanni kolichenduku aalayaaniki veltuu untaamu kada. alaage vaaraaniki okaroju manam sevaku, daanaaniki ketayinchali. aartulu, daanam aasinchevaaru, manalni vetukkuntu raaru. maname mana chuttu unna parisaraalni gamaninchaali. ekkada seva chese avakaasam unte, akkadaku velli, avasaraanni batti sahakarinchaali.
'tindi lenivaariki tindi, batta lenivaariki batta ivvu, daivam entho santoshistaaru' annaru shirdy saayi. 'praardhinche pedavula kante, sahayam chese chetule minna' annaru satyasai baba gaaru. 'unnavaadiki emitayya pettedi, lenivaadiki pettandi, appude daivam aanandistaaru,' annaru avadhuuta venkayya swami. 'samajam nunchi labhanni pondi, chaduvukuni, udyogastulai, tirigi aa samaajaaniki emi ivvanivaaru desha drohulu avutaaru' annaru swami vivekaananda.
'maanavaali shreyassu kosam nirantaram praardhinche pedavulu, saayam chese chetulu rendoo pavitramainave. daatalu graheetala patla vinamra bhaavamto, nerugaa aa daivanike istunnatlugaa daanam chestu, manam ichinadi teesukunnanduku vaariki kruthantalu cheppali.' antaaru maa poojya gurudevulu vi.vi.shreedhar guruji. 'daanam cheyyadaaniki kaavalasindi, boledanta dabbu kaadu, ivvalanna manasu' ani kuudaa vaaru cheppaaru.
e sadguruvulu cheppina, avadhootalu cheppina, unnantalo sontalaabham kontha maani, daanam cheyyamane. vaaraaniki okaroju kaasta prasaadam swayamgaa vandi panchadam, chaclet lu, bisket lu panchadam evaraina teliggaa cheyyavachhu. idoka tappanisari kaaryakramamgaa modalupettaali. anaadha pillalatho, vruddhulatho kaasta samayam gadapali. entho vilaasavantamaina jeevitam gadipe kontamandi natulu, kalaakaarulu kuudaa ituvanti seva kaaryakramaallo palgonadam manam chustuu untaamu. manam kuudaa nindu manasutho aalochiste, ee disagaa okka adugu vese prayatnam cheste, tappakunda twaralone safaleekrutulam kaagalam. unnantalo navvulu panche prayatnam ee roju nunche praarambhiddaamu.
harivillu varnaala vanti edu kadhalatho, aneka aadhyaatmika amsaalu, pratyeka vyaasaalatoe, daaraavaahikalato vachina ee sanchika eppatilaage mimmalni alaristundani bhaavistunnaamu. mee deevenalanu comments roopamlo andistaaru kadhuu.